بالنسبة للتصنيف أنا فعلا بحب التصنيف
بحب التصنيف بتاع النسويات
وبكافح عشانه وده جزء من هويتي بحبها فعلا
دي حاجة أنا مش مهووسة بيها
أن الناس اللي بتقول أن الغربيين هما النسويين ولو المصريين هيتكلموا عن حقوق المرأة يسموا نفسهم نشطاء
هما نشطاء حقوق المرأة بس مش نسويين أنا بحب تصنيف النسوية
واعتقد أن ده جزء من هويتي بحبه وعايشة بيه
وساعات ببقى سعيدة باللي بواجهه بسببه
بس كمان مين بيدي اللقب لمين؟
وحتى الناس اللي كانت بتقول على نفسها نسويات
ولأي درجة ليا الحق أني اقول ده مش عاجبني
واعتقد أن ده منصف
ناس كتير بتقول على نفسها نسويات
وبالنسبة لي هما مش نسويات ده مش معناه اخد منهم اللقب
عشان ده مش... مش دوري أصلا
بس في نفس الوقت ليا الحق اقول مش دي النسوية اللي بتعجبني
دايما هوس بالستات، فين الستات؟ فين صوت الستات؟
كأن الستات كلها زي بعض
وساعات، محليا أو عالميا لما بتلاقي صوت، بتبقي سعيدة جدا
لما تلاقي صوت واحد، عشان الناس بتفتكر أن الستات غير قادرين
فلما تلاقي ست كويسة أو قوية بيبقى الحمد لله
ده كفايا، أه احنا لقينا ست مصرية قوية يا سلام
بنبقى سعدا جدا
وده له علاقة أنه... في آخر أصواتنا كلها بديلة
حتى اللي بنشوف أنهم أكتر ناس عندها تمكين أو مشهورين
وتلاقي ده في تاريخنا
يعني عزيزة حسين اللي ماتت
من شهر
بالنسبة لينا ما كانتش بديلة
هي كانت من عيلة كبيرة ومشهورة وغنية
هي كانت دبلوماسية وجوزها كان دبلوماسي وشاركت في سيدا، المؤتمر العالمي
ولما اتوفت اكتشفت أن معظام الناس رجالة وستات في مصر ما يعرفوهاش
واكتشفت أن وجود الستات في حد ذاته تاريخ بديل
حتى أكتر الناس ممكنة منهم
حتى هدى شعراوي كل الناس فاكرة أنها تعرف هدى شعراوي
بس بصراحة، ما حدش يعرف هدى شعراوي
فده برضوا هوس بالصوت
أو الهوس بأن يكونوا بديل
أن لو تحولوا لتيار سائد ما يبقوش نسويين حقيقيين
وبالنسبة لي مسألة الصوت دي ليها دعوة بصلتي الشخصية مع النسوية
عشان صلتي بالنسوية كان دايما فيها قراية تاريخ ومذكرات النسويات
بالنسبة لي حالة زي درية شفيق دي حاجة
عشان بالنسبة لي... هي المفروض اشتغلت كتير عالتيار السائد
وكانت بتؤمن بيه
وكانت بتتناول حاجات مش اشكالية
كانت بتتكلم عن الدستور يعني
بس في نفس الوقت معظم الناس ما تعرفهاش
ما لهاش وجود في التاريخ المصري
ودي حاجة، لما اتحبست
ما حدش افتكر يسأل عليها
وده معناه أنها ما كانتش في التيار السائد
فأنا دايما مهووسة بموضوع الصوت ده
وفي نفس الوقت دي حاجة من الحاجات
اللي بتصارعنا، كناس مستقلة أو ما بيسمى مستقلين وقد ايه ممكن يكون ليكي صوت في وسط التيار السائد
واللي من أصل مش بيتقبل الستات من التيار السائد
وأنتوا ازاي كناس بره التيار تقدروا تتواجدوا في أي سردية
ازاي تتحولي لشخص جوة التيار السائد؟ إيه اللي بيشكل ده؟
لو فيه حاجة اسمها التيار السائد أصلا
فيه تيار سائد
دي حاجة بتشوفيها لما تشتغلي على حقوق المرأة
أنك بحاولي جامد تكوني في التيار السائد
وفجأة تلاقي أنه مش موجود أصلا
لأن فيه حاجة تخص اجساد الستات في المساحة العامة
اللي بالنسبة لغالبية الناس وجودهم باجسادهم بجنسانيتهم
مش شئ سائد
حتى اللي حاولوا يبقوا في التيار السائد
مش مقبولين برضوا
واعتقد أن كمان ده له علاقة بقد ايه لما الناس حول العالم بتتكلم عننا
بيبقى بتركيز أكتر
المرأة والذاكرة كانت بتجمع حاجات درية شفيق
بس الناس حتى في مجال الأكاديمي أو المجتمع الدولي
ما كانوش شايفين أن درية شفيق شخصية مهمة إلا لما سينثيا نلسون اتكلمت عنها
بس دي حاجة برضوا... يعني احنا كنشطاء دايما بنتكلم
عن هل المفروض نتكتب عن اللي بنعمله؟
من منظورنا
ولا نسيب نفسنا نكون بس ناس بيتعمل معاها مقابلات من الأكاديميين الغربيين؟
حتى اللي فاكرين أو احنا شايفين أنهم حساسين أكتر من غيرهم
بس ده عن رؤيتهم لينا
ده مش احنا اللي بنكتب عن تجربتنا
دي حاجة تقدري تحسيها وتشوفيها
لما معظم النسويات بطلوا يكتبوا مذكراتهم
أن عندك ستات كتير ماتعرفيش عنهم حاجة غير عن طريق الدراسات الاكاديمية
أو الصحافة العالمية
ودي حاجة... يعني احنا نقدر نلاحظ ده من السيتينات يعني
اعتقد بعد لطيفة الزيات وفتحية العسال
مش بتلاقي حاجات مكتوبة كمذكرات من النسويات دول
وكفاحهم، باستثناء حاجات متفرقة
زي روايات كتبتها سحر الموجي أو شيرين أبو النجا
شوية مقالات
بس مش زي الأول أن عندك حاجة من درية شفيق
عندك حاجة من لطيفة الزيات عن رحلتها وحياتها
فاعتقد أن دي أحد الصراعات اللي بنوجهها فيما يخص كتابة تاريخنا
ومين بيكتب
اللي مخليني مبسوطة دلوقتي يعني أعتقد أنه هيكمل
أنا سعيدة دلوقتي أن أماكن زي المرأة والذاكرة بيعملوا كده
أنهم بيوثقوا القصص دي
فحتى لو فيه ناس هتستعملها بعدين في شغلها الاكديمي
أو الصحافة ولا حاجة
بس لسه عندك أصوات الستات دي
موجودة وبتتكلم عن وقت حرج زي ال٤ سنين اللي فاتوا